Vi mødte vores vært Alika for at få vores nøgle. Her viste hun os rundt og fortalte alt om huset og hvad der ellers var at foretage sig i området. Hun havde bagt småkager samt satte en hvidvin til os og vi følte os meget velkommen og hjemme i huset. Vi aftalte også at mødes med Alika i Sitia hvor hun ville vise os rundt. Der hjalp hun også med et hurtigt lægebesøg, så vi ikke skulle bruge en masse tid på det.
Huset levede fuldt op til vores forventninger og der var utroligt charmerende og skønt at være. Vi elskede vores 5 dage i Mirsini. 100 m fra os var byens eneste taverna, som lavede virkelig god græsk mad. I det hele taget var det dejligt at der ikke var så mange turister i den del af Kreta.
Vi kan varmt anbefale at bo i Arkitektens hus i Mirsini.